یونانیستان اردوغانین سفرین‌دن ممنون
یونانیستان خاریجی ایشلر ناظیری نیکوس کوسیاس، پرزیدنت رجب طیب اردوغانین اؤلکه‌سینه 7-8 دسامبر تاریخ‌لرینده حیاتا کئچیردیگی سفره موناسیبتین، "سفر مثبت. ایستر پرزیدنت اردوغان، ایسترسه ده باش ناظیر چیپراس صمیمیتله دانیشدی". دئدی.
کوسیاس، ارمنیستان خاریجی ایشلر ناظیری ادوارد نالبندیان ایله باشکند آتن‌ده دانیشیق‌لاری‌نین آردین‌دان مطبوعات کونفرانسی کئچیردی.
پرزیدنت اردوغانین یونانیستان سفرینه توخونان کوسیاس، "سفر اوغورلو چونکی دونموش اولان لازیمی رابطه کانال‌لارینی حلّ ائتدیک. اوغورلو چونکی بیر سیرا یئنی گؤروشمه‌لرین حاضیرلیغی آپاریلیر". دئیه دانیشدی.
کوسیاس، یونانیستان گؤچمن سیاست‌لری ناظیری یانیس موزالاسین تورکیه سفر ائدجگینی بیل‌دیره‌رک، فوریه 2018ده کئچیریلمه‌سی پلان‌لاش‌دیریلان یوکسک سویه‌لی امکداش‌لیق شوراسی اوچون حاضیرلیق‌لارین داوام ائتدیگینی بیلدیریب.
قونشو تورکیه ایله موناسیبت‌لرین رومانتیک‌لیکله اله آلینماماسی لازیم اولدوغونا دقتی چکن کوسیاس، "سفر مثبت. ایستر پرزیدنت اردوغان ایسترسه ده باش ناظیر چیپراس صمیمیتله دانیشدی". ایفاده‌لرینی ایستیفاده ائتدی.
